ไฟแนนเชียลไดเจสต์
TTTMTCAPTVD ปันผล
25 ก.ย. 2555

TTTMTCAPTVD ปันผล
คณะกรรมการบริษัท ไทยโทเรเท็กซ์ไทล์มิลลส์ (TTTM) อนุมัติการจ่ายเงินปันผลระหว่างกาลปีนี้หุ้นละ 1.50 บาท คิดเป็นอัตราผลตอบแทน 1.15% บริษัท ทีวี ไดเร็ค (TVD) แจกหุ้นละ 0.05 บาท และบริษัท ทุนธนชาต (TCAP) เตรียมจ่ายเงินปันผลหุ้นละ 0.50 บาท ให้แก่ผู้ถือหุ้นสามัญและบุริมสิทธิ ผลตอบแทนประมาณ 1.31% 
STEC คว้า 2 งานรวม 5,411 ล้าน
บริษัท ซิโนไทย เอ็นจีเนียริ่ง แอนด์ คอนสตรัคชั่น (STEC) ได้ลงนามสัญญาจ้างโครงการก่อสร้างจำนวน 2 โครงการ มูลค่ารวม 5,411 ล้านบาท (รวมภาษีมูลค่าเพิ่ม) ได้แก่ การก่อสร้างลานจอดรถ ปรับปรุงภูมิทัศน์และสิ่งอำนวยความสะดวกอื่นๆ บริเวณศูนย์บริหารองค์กรกีฬา กกท. ของการกีฬาแห่งประเทศไทย มูลค่า 265 ล้านบาท ระยะเวลาก่อสร้าง 650 วัน (3 ก.ย. 2555-14 มิ.ย. 2557)
บริษัท ท่าอากาศยานไทย ว่าจ้างบริษัทให้ก่อสร้างโครงการพัฒนาท่าอากาศยานภูเก็ต (ปีงบประมาณ 2553-2557) มูลค่าโครงการสูงถึง 5,146.70 ล้านบาท ระยะเวลาก่อสร้าง 930 วัน
กลต.จัดงานระดับชาติ 5 ต.ค.
นายวรพล โสคติยานุรักษ์ เลขาธิการสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เปิดเผยว่า ก.ล.ต. และสมาคมซีเอฟเอ ไทยแลนด์ ร่วมกับ CFA Institute, New York, USA จัดประชุมระดับนานาชาติ Thailand Investment Conference ในวันที่ 5 ต.ค.นี้ ที่โรงแรมคอนราด กรุงเทพฯ
ในงานนี้ผู้เชี่ยวชาญด้านเศรษฐกิจและการเงินระดับโลก และนักธุรกิจชั้นนำของไทย จะร่วมแบ่งปันประสบการณ์และมุมมองที่มีต่อโอกาสและความท้าทายของประเทศไทย จากผลการพัฒนาอย่างก้าวกระโดดของประเทศในภูมิภาคลุ่มแม่น้ำโขง 
ASP ส่งหุ้นกู้อนุพันธ์เทรด 24 ก.ย.นี้
น.ส.นฤมล อาจอำนวยวิภาส กรรมการผู้จัดการ บล.เอเซีย พลัส (ASP) เปิดเผยว่า วันที่ 24 ก.ย. เป็นวันเริ่มซื้อขายวันแรกของหุ้นกู้อนุพันธ์ (EquityLinked Notes : ELN) ในโครงการหุ้นกู้อนุพันธ์ระยะสั้น ครั้งที่ 1/2555 ภายใต้ชื่อย่อ “ELNASP#1 (P)” อ้างอิงราคาหุ้นใน SET50 ซึ่งเป็นการเพิ่มทางเลือกที่มีประสิทธิภาพในการบริหารความเสี่ยงและเพิ่มผลตอบแทนให้แก่นักลงทุน โดยกำหนดเงินลงทุนขั้นต่ำรายการละ 3.5 ล้านบาท
PPS ได้ฤกษ์เข้าซื้อขาย 26 ก.ย.นี้ 
ตลาดหลักทรัพย์กำหนดให้บริษัท โปรเจค แพลนนิ่ง เซอร์วิส (PPS) นำหุ้นเข้าจดทะเบียนและซื้อขายในตลาดหลักทรัพย์เอ็ม เอ ไอ (mai) ในวันที่ 26 ก.ย.นี้ ก่อนหน้านี้เสนอขายหุ้นให้ประชาชนครั้งแรกในราคาหุ้นละ 0.70 บาท PPS ดำเนินธุรกิจวิศวกรที่ปรึกษา m